CELEX: 62011CN0514
Language: el
Date: 2011-11-30 00:00:00
Title: Υπόθεση C-514/11 P: Αναίρεση που άσκησε στις 30 Νοεμβρίου 2011 η Liga para a Protecção da Natureza (LPN) κατά της αποφάσεως που εξέδωσε το Γενικό Δικαστήριο (τρίτο τμήμα) στις 9 Σεπτεμβρίου 2011 στην υπόθεση T-29/08, Liga para a Protecção da Natureza (LPN) κατά Ευρωπαϊκής Επιτροπής

25.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/2
            
         Αναίρεση που άσκησε στις 30 Νοεμβρίου 2011 η Liga para a Protecção da Natureza (LPN) κατά της αποφάσεως που εξέδωσε το Γενικό Δικαστήριο (τρίτο τμήμα) στις 9 Σεπτεμβρίου 2011 στην υπόθεση T-29/08, Liga para a Protecção da Natureza (LPN) κατά Ευρωπαϊκής Επιτροπής
   (Υπόθεση C-514/11 P)
   2012/C 58/02
   Γλώσσα διαδικασίας: η πορτογαλική
   
      Διάδικοι
   
   
      Αναιρεσείουσα: Liga para a Protecção da Natureza (LPN) (εκπρόσωπος: P. Vinagre e Silva, advogada)
   
      Λοιποί διάδικοι: Ευρωπαϊκή Επιτροπή, Βασίλειο της Δανίας, Δημοκρατία της Φινλανδίας, Βασίλειο της Σουηδίας
   
      Αιτήματα της αναιρεσείουσας
   
   
               —
            
            
               Να αναιρέσει μερικώς την απόφαση του Γενικού Δικαστηρίου της 9ης Σεπτεμβρίου 2011, στην υπόθεση T-29/08,κατά το μέτρο που:
               
                           1)
                        
                        
                           Απορρίπτει τις αξιώσεις της LPN, νυν αναιρεσείουσας (μη ακυρώνοντας την απόφαση της Επιτροπής της 22ας Νοεμβρίου 2007)·
                        
                     
                           2)
                        
                        
                           Καταδικάζει την LPN στο σύνολο των δικαστικών της εξόδων και των δικαστικών εξόδων της Επιτροπής·
                        
                     καθ’ ότι ως προς αμφότερα τα σκέλη το Γενικό Δικαστήριο κρίνει εσφαλμένα.
            
         
               —
            
            
               Να δεχθεί τις αξιώσεις της νυν αναιρεσείουσας, ακυρώνοντας την απόφαση της Επιτροπής της 22ας Νοεμβρίου 2007, καθ’ όσον αφορά τα έγγραφα και μέρη των εγγράφων στα οποία εξακολούθησε να αρνείται την πρόσβαση με την απόφαση της 24ης Οκτωβρίου 2008.
            
         
               —
            
            
               Να καταδικάσει την Επιτροπή στο σύνολο των δικαστικών της εξόδων και των δικαστικών εξόδων της αναιρεσείουσας σε αμφότερους τους βαθμούς δικαιοδοσίας.
            
         
      Λόγοι αναιρέσεως και κύρια επιχειρήματα
   
   Η απόφαση του Γενικού Δικαστηρίου απέρριψε την προσφυγή την οποία είχε ασκήσει η LPN κατά της αποφάσεως της Επιτροπής της 22ας Νοεμβρίου 2007 όσον αφορά τα έγγραφα και μέρη των εγγράφων στα οποία εξακολούθησε να αρνείται την πρόσβαση με την απόφαση της 24ης Οκτωβρίου 2008.
   Η αναιρεσιβαλλόμενη απόφαση πρέπει να εξαφανισθεί διότι πάσχει πλάνη περί το δίκαιο ως προς τα ακόλουθα σημεία:
   
               i)
            
            
               Εσφαλμένη ερμηνεία του άρθρου 6, παράγραφος 1, του κανονισμού (ΕΚ) 1367/2006 (1) του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα·
            
         
               ii)
            
            
               Εσφαλμένη ερμηνεία του άρθρου 4 του κανονισμού (ΕΚ) 1049/2001 (2) του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής ·
            
         
               iii)
            
            
               Εσφαλμένη κρίση ως προς τον καταμερισμό των δικαστικών εξόδων.
            
         Κατά συνέπεια, πρέπει να γίνουν δεκτές οι αξιώσεις της προσφεύγουσας στην πρωτοβάθμια διαδικασία, και να ακυρωθεί η απόφαση της Επιτροπής της 22ας Νοεμβρίου 2007, όσον αφορά τα έγγραφα και μέρη των εγγράφων στα οποία εξακολούθησε να αρνείται την πρόσβαση με την απόφαση της 24ης Οκτωβρίου 2008.
   
      (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).
   
      (2)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).